Source: https://tampere.cloudnc.fi/fi-FI/Toimielimet/Elinvoima_ja_osaamislautakunta/Kokous_1582018/Kansainvalisen_osaamisen_paallikon_viran(59698)
Timestamp: 2020-08-07 14:44:35+00:00
Document Index: 4058155

Matched Legal Cases: ['§ 90', '§ 83', '§ 84', '§ 85', '§ 86', '§ 87', '§ 88', '§ 89', '§ 91']

Kansainvälisen osaamisen päällikön viran perustaminen työllisyyspalvelujen palveluryhmään | Tampere esityslistat ja pöytäkirjat
Kokous 15.8.2018
Kansainvälisen osaamisen päällikön viran perustaminen työllisyyspalvelujen palveluryhmään
Elinvoima- ja osaamislautakunta, kokous 15.8.2018
§ 90 Kansainvälisen osaamisen päällikön viran perustaminen työllisyyspalvelujen palveluryhmään
TRE:5210/01.02.01/2018
Ohjelmajohtaja Regina Saari, puh. 050 346 9603, ja kehitysjohtaja Mika Itänen, puh. 040 566 1245, etunimi.sukunimi@tampere.fi
Elinvoiman ja kilpailukyvyn palvelualueen työllisyyspalvelujen palveluryhmään on tarpeen perustaa kansainvälisen osaamisen päällikön virka maahanmuuttajien ja kansainvälisten osaamisen palveluihin. Tehtävä sijoittuu ensin kotoutumisen ja maahanmuuttajien palvelukokonaisuuteen (kp. 154240) ja 1.1.2019 alkaen uuteen, perustettavaan palvelukokonaisuuteen. Toiminta-alueena on työllisyyspalvelujen lisäksi koko elinvoiman ja kilpailukyvyn palvelualue.
Tehtävän keskeinen sisältö ajalla 1.9.–31.12.2018 liittyy Tampereen kaupungin ja sen työllisyyspalvelujen uuden palvelukokonaisuuden sisäänajoon, josta kansainvälisen osaamisen päälliköllä on vastuu 1.1.2019 lukien, sekä työllisyyspalvelujen maahanmuuttajapalvelujen ja kansainvälisen osaamisen edistämiseen. Tehtävätäytöllä edistetään tulevaisuuden, kansainvälisen Tampereen rakentamista osana kaupungin elinvoiman ja kilpailukyvyn kokonaisuutta.
Kansainvälisen osaamisen päällikkö toimii 1.1.2019 lukien vastuualueensa strategisena johtajana, joka vastaa maahanmuuttajapalvelujen ja kansainvälisen osaamisen palvelujen toiminnan johtamisesta ja kehittämisestä, taloudesta ja esimiestyön johtamisesta. Tehtäviin kuuluu muun muassa uuden kansainvälisen osaamisen palvelukokonaisuuden valmistelu työllisyyspalveluille yhteistyössä ohjelmajohtajan kanssa. Kansainvälisen osaamisen päällikkö vastaa 1.1.2019 lukien
maahanmuuttajatyön ja kansainvälisen osaamisen (mukaan luettuna kansainvälisten huippuosaajien) toiminnan edistämiseen liittyvän työn johtamisesta ja koordinaatiosta, strategisesta kehittämisestä ja yhteistyöstä,
sidosryhmäyhteistyön kokonaisuudesta ko. palvelualueella ja edunvalvonnasta maahanmuuttajatyöhön liittyvissä asioissa,
maahanmuuttajatyöhön liittyvästä alueellisesta, kansallisesta ja kansainvälisestä yhteistyöstä,
maahanmuuttopolitiikan ja kotouttamisohjelman ja maahanmuuttajaneuvoston asioista, sekä
kansainvälisen osaamisen palvelujen ja maahanmuuttajapalvelujen yhteensovittamisesta ja kokonaisvaltaisesta kehittämisestä muiden palvelukokonaisuuksien ja toimijoiden kanssa.
Työllisyyspalvelujen toiminnassa korostuu tulevaisuudessa nykyistä enemmän osaamiseen panostaminen, asiakaslähtöisyys ja palvelujen vaikuttavuus. Tärkeässä asemassa ovat myös alusta-ajattelu (esim. työllisyyspalvelut-koulutuspalvelut, työllisyyspalvelut-elinkeinopalvelut), digitalisaation hyödyntäminen ja kumppanuuksien merkitys. Kansainvälisen osaamisen ja yleisesti osaamisenhoidon merkitys on Tampereella kasvamassa. Osaavan ja kansainvälisen työvoiman saatavuuden turvaaminen mukaan luettuna myös huippuosaajat (mm. Talent Tampere-toiminta) ja toisaalta myös maahanmuuttajien integrointi yhteiskuntaan on osa tulevaisuuden kunnan elinvoimaisuutta. Työllisyyspalvelut on yksi kaupungin kehittämisohjelmista ja osa työllisyyskokeilua, jolla uudistetaan suomalaista työllisyysjärjestelmää tavoitteenaan asiakaslähtöiset ja vaikuttavat tulevaisuuden työllisyyspalvelut. Kansainvälisen osaamisen päällikön tehtävässä käytetään julkista valtaa.
Ohjelmajohtaja päättää viran kelpoisuusvaatimuksista.
Esitetään, että elinvoiman ja kilpailukyvyn palvelualueen työllisyyspalvelujen palveluryhmään perustetaan kansainvälisen osaamisen päällikön virka 1.9.2018 alkaen seuraavasti:
Toimintayksikkö: Elinvoiman ja kilpailukyvyn palvelualue, työllisyyspalvelut-palveluryhmä
Tehtävänimike: kansainvälisen osaamisen päällikkö
Kustannuspaikka: 154240
Esimies: ohjelmajohtaja, työllisyyspalvelujen palveluryhmä
Palvelussuhteen laji: virka
Sopimus: KVTES
Tehtäväkohtainen peruspalkka: 4037,50 euroa/kk
Hinnoittelu: KVTES hinnoittelemattomat
TVA: hinnoittelemattomat, palkkaryhmä 2
Asema: itsenäinen
Työaika: KVTES, toimistotyöaika
Kokonaistyöaika: 100 %
Tehtävänkuva (id 2658122) ja tehtävän vaativuuden arviointilomake (id 2658125) on tallennettu Donnaan arkistonmuodostussuunnitelman mukaisesti.
Elinvoiman ja kilpailukyvyn palvelualueen työllisyyspalvelujen palveluryhmään perustetaan esityksen mukaisesti kansainvälisen osaamisen päällikön virka 1.9.2018 alkaen.
Teppo Rantanen, Anna-Kaisa Heinämäki, Regina Saari, Mika Itänen, Sanna J Koskinen, Sarita Mäkelä, Marjut Ohrankämmen, rekrytointi@tampere.fi
§ 83 Ajankohtaiskatsaus (yhteistoiminta-alueen asia)
§ 84 Elinvoima- ja osaamislautakunnan päätösvallan siirto Tampereen seudun ammattiopisto Tredun viranhaltijoille (yhteistoiminta-alueen asia)
§ 85 OKM:n päätös ammatillisen koulutuksen strategiarahoituksen myöntämisestä (yhteistoiminta-alueen asia)
§ 86 Tampereen seudun ammattiopiston kilpailukykysuunnitelman toteutumisen seuranta (yhteistoiminta-alueen asia)
§ 87 Ammatillisen koulutuksen perusrahoituksen sekä lisätalousarvion perusteella jaettavan rahoituksen hakeminen (yhteistoiminta-alueen asia)
§ 88 Tiedotusaineisto (yhteistoiminta-alueen asia)
§ 89 Viranhaltijoiden päätösten otto-oikeus (yhteistoiminta-alueen asia)
§ 91 Valtuustoaloite lyhyiden työsuhteiden tarjoamiseksi Tampereen kaupungilla - Ari Wigelius